text: Redningshelikopter muligvis på vej væk
  28 marts 2012 kl. 13.05
  En ny rapport fra Forsvarskommandoen foreslår, at Jyllands to redningshelikoptere i Skrydstrup og Aalborg skal erstattes af en enkelt helikopter i Karup.
  Årligt kan forsvaret ifølge rapporten fra Forsvarskommandoen spare 34 millioner kroner, hvis de fjerner redningshelikopterne fra Nordjylland og Sønderjylland og erstatter dem med en enkelt i Karup. Det skriver Berlingske.
  Den idé vækker dog ikke begejstring i Region Syddanmark.
  - Vi bliver hårdt ramt ved, at øer som Ærø og Årø før havde 80 kilometer i luftlinje til SKrydstrup, men nu får 180 kilometer til Karup. Siger regionsrådsformand i Region Syddanmark, Carl Holst (V), til Jydskevestkysten.
  
  Vil koste liv
  Berlingske skriver, at flytningen af redningshelikopterne ifølge et internt notat i Flyvevåbnet statistisk vil koste tre flere omkomne til havs om året. 
  Sagen bliver nu rejst i Folketinget.
  